**"איש לרעהו" פורים וערבות הדדית**

**בכתה, בקהילה ובעם ישראל**

**גיליון למורה**

**תוכן**

* **שיעור א: פיזור וכינוס במגילה** (בקובץ נפרד)
* **שיעור ב: "משלוח מנות ומתנות לאביונים"**

מהלך השיעור: פתיח

לימוד

אסיף

* **תוספות, הרחבות והעשרות – ללימוד על פי שיקול הדעת של המורה**

נתינת השקל בר"ח אדר

**מבוא**

שיעור זה הוא המשך לשיעור 'פיזור וכינוס במגילה', בו ראינו את שינוי המגמה מפיזור לאומי לכינוס, לאחר הגזירות ופעולה משותפת לשם ביטול הגזירות. בשיעור זה נראה כיצד מצוות החג מבטאות את הצורך בחיזוק הלכידות הלאומית והאחדות. נלמד על המצוות וכיצד הן מרבות את האחדות ונחשוב יחד עם התלמידים על הגדלת הלכידות בחייהם.

**שיעור ב: "מִשְׁלוֹחַ מָנוֹת וּמַתָּנוֹת לָאֶבְיוֹנִים" –**

**מִצְווֹת הֶחָג כְּבִיטוּי לְעַרְבוּת הַדָדִית בַּקְהִילָה**

**מהלך השיעור**

**פתיח**

מטרת הפתיח היא לתת לתלמידים מושג כללי על התכנים שילמדו בבית המדרש באותו יום, להזמין אותם ולגרות אותם לעסוק במקורות. הפתיחה נעשית בדרכים שונות: היא יכולה לבוא בצורת סרט קצר, ספור קצר, משחק, או מבוא מילולי. היא אמורה לארוך לא יותר מעשר דקות.

המורה מאזכרת ביחד עם התלמידים את "ארבעת המ"מים" – ארבע מצוות החג: מקרא מגילה, משתה, משלוח מנות, מתנות לאביונים ומזמינה את התלמידים לשתף את הכיתה באירוע נחמד/משעשע/מעניין הקשור למשלוח מנות שקרה להם.

**לימוד**

בלימודנו נראה כיצד מצוות החג מבטאות את רעיון הסולידריות הלאומית והערבות ההדדית בקהילה. נתחיל בפסוקים מן המגילה שבהם מופיעה מצוות משלוח מנות ומתנות לאביונים. נמשיך בדברי ספר החינוך המסביר שטעם המצוות האלה הוא תחושת הלכידות החברתית והערבות ההדדית שהן מייצרות, ונסיים בדברי הרמב"ם המזהיר אותנו משמחת חג סתמית, ומעמיד את הדרישה לדאוג לחלשים כתנאי לשמחת פורים.

**אסיף**

האסיף במליאה הוא שלב חיוני לאחר הלימוד בחברותא.

האסיף יכול להיות דיווח של הלומדים על תהליך הלמידה בחברותא (הסכמות, ויכוחים והפתעות שהיו להם במשך הלימוד), או דיון בשאלה נוספת, כוללנית יותר, הנובעת מן הסוגיה שנלמדה.

השאלה שאנו מציעים קשורה למעגלי השייכות של התלמידים, וזיקתם למצוות החג.

**שאלות לדיון:**

1. **מהם מעגלי השייכות החברתיים שלכם?**(הַמַּעַגָּל הָרִאשׁוֹנִי שֶׁל הַתַּלְמִיד הוּא הַמִּשְׁפָּחָה, הַמְַעַגָל הַמּוּרְחַב יוֹתֵר מֵכִיל אֶת הַחֲבֵרִים, וְהַמַּעְגָּל הָרָחָב בְּיוֹתֵר הוּא הַקְּהִלָּה.
2. **אֵיזוֹ זִקָּה (קשר) יֵשׁ בֵּין מִצְוות הֶחָג לְבֵין הַמַּעְגָּלִים הַחֶבְרָתִיִּים הַשּׁוֹנִים שֶׁבָּהֶם אתם מִשְׁתַּתְּפִים?**

(שימו לב שבפורים סדר ההתייחסות למעגלים הוא הפוך מבדרך כלל. לא מהמשפחתי ללאומי אלא מהמעגל הלאומי <קריאת מגילה בבית הכנסת> אל הקהילתי <משלוח מנות> ורק אז מגיעים למעגל הראשון – המשפחה).

**ג. מָה אָנוּ מְקַבְּלִים מִן הַמַּעְגָּלִים הַשּׁוֹנִים, וּלְמָּה אָנוּ מְחֻיָּבִים כְּלַפֵּי כָּל מַעְגָּל?**

ד. אֶפְשָׁר גַּם לְהַצִּיעַ לְתַלְמִידִים מֵעֵין "מַבָּט עַל" שֶׁל כָּל חַגֵי יִשְׂרָאֵל:

**הַאִם גַּם בְּחַגִים אֲחֵרִים בָּאִים לְידֵי בִּטּוּי שְׁלֹשֶׁת הַמַּעְגָּלִים הַלָּלוּ? וּמָה בַּאֲשֶׁר לַמַּעְגָּל הָרָחָב יוֹתֵר – הַלְּאֻמִּי? וְהָרָחָב עוֹד יוֹתֵר – הַכְּלָל אֱנוֹשִׁי? אֵיךְ בָּאִים לִיְדֵי בִּטּוּי הַמַּעְגָּלִים הָאֵלֶּה בְּחַגִים אֲחֵרִים?**

תוספות, הרחבות והעשרות – ללימוד על פי שיקול הדעת של המורה

**מַתָּן הַשֶּקֶל בּרֹאש חוֹדֶש אָדָר**

**שֶׁיִּתֵּן כָּל אֶחָד מִיִּשְׂרָאֵל מִבֵּן עֶשְׂרִים שָׁנָה וּמַעָלַה, בֵּין עָנִי בֵּין עָשִׁיר, מַחֲצִית הַשֶּׁקֶל.**

**מִשּׂרְשֵי הַמִּצְוָה: שֶׁרָצָה הַקָּדוֹשׁ בָּרוּךְ הוּא לְטוֹבַת כָּל יִשְׂרָאֵל וְלִזְכוּתָם שֶׁתִּהְיֶה יָד כֻּלָּם שָׁוֶה בִּדְבַר הַקָּרְבָּנוֹת הַקְּרֵבִים לְפָנָיו כָּל הַשָּׁנָה.... וְשֶׁיִּהְיוּ הַכֹּל, אֶחָד עָנִי וְאֶחָד עָשִׁיר, שָׁוִים בְּמִצְוָה אַחַת לְפָנָיו לְהַעֲלוֹת זִכָּרוֹן כֻּלָּם עַל יְדֵי הַמִּצְוָה שֶׁהֵם כְּלוּלִים...** (ספר החינוך מצוה קה).

לַמָה צִיוְתָה הַתּוֹרָה עַל מַחָצִית הַשֶּקֶל דַוְוקָא לִקְרַאת אָדָר? **אוֹמֶרֶת הַגְּמַרָא: "גָּלוּי וְיָדוּעַ לִפְנֵי מִי שֶׁאָמַר וְהָיָה הָעוֹלָם, שֶׁעָתִיד הָמָן לִשְּקוֹל שְׁקָלִים עַל יִשְׂרָאֵל, וְלוֹמַר: "וַעֲשֶׂרֶת אֲלָפִים כִּכַּר כֶּסֶף אֶשְׁקוֹל עַל יְדֵי עֹשֵׂי הַמְּלָאכָה לְהָבִיא אֶל גִּנְ זי הַמֶּלֶךְ "** (אֶסְתֵּר ג, ט). **לְפִיכָךְ הִקְדִּים שִקְלֵיהֶן לְשְקָלָיו. וְהַיְנוּ דְתְנָן: בְּאֶחָד בַּאֲדָר מַשְמִיעִין עַל הַשְּׁקָלִים "** (מגילה יג, ב).

**•**  *לָמָּה צִוְּתָה הַתּוֹרָה עַל מַחֲצִית הַשֶּׁקֶל דַּוְקָא לִקְרַאת רֹאשׁ חֹדֶשׁ אֲדָר?*

*• השְׁווּ בֵּין הַהֶסְבֵּר הַמּוֹפִיעַ בּגְמָרָא לְהֶסְבֵּר שֶׁל "סֵפֶר הַחִנּוּךְ". הַאִם יֵשׁ סְתִירָה בֵּינֵיהֶם?*

**דִּיּוּן**

**•**  *אֵיזֶה דִּמְיוֹן יֵשׁ בֵּין מִצְוַות נְתִינַת הַשֶּׁקֶל לְבֵין הָעִקָּרוֹן בְּמַתָּנוֹת לְאֶבְיוֹנִים? מָה הַמַּשְׁמָעוּת שֶׁל דִּמְיוֹן זֶה? אֵיזֶה עֶרֶךְ מוּבְלָט בִּשְׁתֵּי הַמִּצְווֹת?*